internet vaartha 127 Views
డాలర్‌ వర్సెస్‌ రూపాయి 67.53
ముంబై : మార్కెట్లు వరుసగా నాలుగోరోజు లాభాల్లో ముగిసాయి. నిఫ్టీ 2016 సంవత్సరంలో అత్యంత గరిష్టస్థాయిని నమోదుచేసింది. ఇంట్రాడే లావాదేవీల్లోప్రైవేటు బ్యాంకర్లు ఎక్కువ జోరందుకున్నారు. బిఎస్‌ఇ సెన్సెక్స్‌ 259 పాయింట్ల ఎగువన 27వేల సూచి వద్ద ముగిసింది. నిఫ్టీ 50 సూచి 84 పాయింట్లు పెరిగి 8288 పాయింట్లవద్ద స్థిరపడింది. గత ఏడాది అక్టోబరు 23వ తేదీనాటి గరిష్టస్థాయి సూచీలను నమోదుచేసింది. బిఎస్‌ఇ మిడ్‌ క్యాప్‌, స్మాల్‌క్యాప్‌ సూచీలు ఒకటినుంచి 1.3 శాతం పెరిగాయి. మార్కెట్లపరంగా 1608 కంపెనీలులాభాల్లోను, 1003కంపెనీలు స్వల్ప నష్టాల్లో ముగిసాయి. ఇప్పటివరకూ రుతుపవనాల ప్రభావం సానుకూలంగా ఉందని, బ్రెగ్జిట్‌ ఆందోళనలు తగ్గాయని నిపుణులు అంచనాలు. భారత్‌ రూపాయి డాలరుతో పోలిస్తే 14 పైస లు పటిష్టం అయి 67.53 పైసలవద్ద నిలి చింది. పన్నులశాఖ విదేశీపన్ను జమల నిబంధ నలను 2017 ఏప్రిల్‌నుంచి అమలులోనికి తెస్తున్న ట్లు ప్రకటించింది. విదేశీ పన్ను క్రెడిట్‌ ఎఫ్‌టిసి పరంగాపన్నుచెల్లింపులకు సంబంధించి లభిస్తుంది. సర్‌ఛార్జి, సెస్‌లను ఈ చట్టంపరిధిలో చెల్లించాల్సి ఉంటుంది. కనీస ప్రత్యామ్నాయపన్ను కూడా ఈ పరిధిలోనే ఉంటుంది. అయితే వడ్డీ లేదా ఫీజు లేదా జరిమానాలు ఈచట్టంపరిధిలోనికి రావు. అన్ని స్టాక్‌ సూచీలు కూడా లాభాల్లోనే ముగిసాయి. విద్యుత్‌, రియాల్టీ సూచలు రెండుశాతం చొప్పున పెరిగాయి. వినియోగరంగపరంగా ఉన్న కంపెనీలు ఏడో వేతన సంఘం సిఫారసులు ఆమోదించడంతో ఎక్కువ లాభాల్లో నడిచాయి. ఆటోరంగషేర్లు జూన్‌ నెల గణాంకాల ఆధారంగా నడిచాయి. టాటా మోటార్స్‌, ఎంఅండ్‌ఎం, హీరోమోటోకార్ప్‌, మారుతిసుజుకి, బజాజ్‌ ఆటో వంటివి 1 నుంచి 2.4శాతం చొప్పున పెరిగాయి. ప్రైవేటు బ్యాంకర్ల పరంగాచూస్తే వినియోగరంగ, గృహరుణాలు పెరిగే అవకాశం ఉండటంతో పెరిగాయి. హెచ్‌డిఎఫ్‌సి, యాక్సిస్‌ బ్యాంకు, ఐసిఐసిఐబ్యాంకు, హెచ్‌డిఎఫ్‌సి బ్యాంకులు 1నుంచి 3.2శాతం పెరిగాయి. ఎఫ్‌ఎంసిజి షేర్లు సాధారణ వర్షపాతం అను గుణంగా పెరిగాయి. ఐటిసి, హెచ్‌యుఎల్‌ వంటివి పెరిగాయి. ఒకటిశాతం పెరుగుదల కనిపించింది. డా.రెడ్డీస్‌ ల్యాబ్స్‌ 3శాతం గరిష్టంగా పెరిగింది. కంపెనీ 5.08 మిలియన్ల ఈక్విటీ షేర్లను 1569.41 కోట్లతో బైబాక్‌ చేఉసింది. ఎల్‌అండ్‌టి ఒకటిశాతం పెరిగింది. కంపెనీ ఐటి విభాగం, ఎల్‌అండ్‌టి ఇన్ఫోటెక్‌ 1240 కోట్లు రూపాయలు ఐపిఒకు వస్తోంది.భెల్‌ ఐదుశాతం పెరిగింది. టాటాస్టీల్‌ మూడుశాతంపెరిగింది. బ్రెగ్జిట్‌ పరంగా ఎటువంటి యుకెబిజి నెస్‌కు నష్టంలేదని అంచనా. ఇత రత్రా రిలయన్స్‌ ఇండస్ట్రీస్‌, ఎన్‌టి పిసి, ఏసియన్‌ పెయింట్స్‌, ఒఎన్‌ జిసి లాభాల్లో ముగిసాయి. అలెంబిక్‌ ఫార్మా 9శాతంపెరిగి 595కు చేరిం ది. బిఎస్‌ఇ ఇంట్రాడేలో మరింత పెరిగింది. అమెరికా ఎఫ్‌డిఎ గుజరాత్‌లోని పనెలావ్‌ ఉత్పత్తికేంద్రం ప్రమాణాలపై సంతృప్తి వ్యక్తం చేయడమే ఇందుకు కీలకం. సాగర్‌ సిమెంట్స్‌ ఆరుశాతం పెరిగి 710 రూపాయలకు చేరింది. తోషాలి సిమెంట్స్‌ 60 కోట్లకు కొనుగోలు చేసినట్లు ప్రకటించింది. ఐపిఒ క్వెస్‌కార్ప్‌ అంచనా లకు మంచి 1.16 రెట్లు అమ్మకాలు సాగాయి.